 Is-barasho guud ka dib waxaan gudo galnay inaan cuno cunto Soomaali ay soo diyaariyeey haween Soomaali iyo Swedish-ba isugu jira, intaa ka dib waxaa hadalkii furay gudoomiyaha ururkaan Cqaadir Maxamed Axmed Cag-ma-dhige waxuuna faahfaahiyey mudadii gaabneyd oo uu ururkan jiray iyo howlihii uu u qabtey dadka Afrikaanka ah ee degen degmadaan iyo gaar ahaan Soomaalida, waxuuna xusay barashada Diinta Islaamka, Dhaqanka, Afka-Soomaaliga, Barashada Computarka iyo dumarka oo inta badan Isticmaala Internet Bilaash ah iyo raga oo iyagana ka faaiideystay fursadaan. 